58. ΝΟΜΟΣ υπ’ αριθ. 69 της 4/9 Ιουλ. 1975 (ΦΕΚ Α΄ 136)  Περί ρυθμίσεως θεμάτων τινών των Κλάδων Νηπιαγωγών και Παιδαγωγικού του Υπουργείου Κοινωνικών Υπηρεσιών και του Π.Ι.Κ.Π.Α.  Άρθρ.1.-1.Συνιστώνται δια του παρόντος 16 θέσεις επί 3ω βαθμώ του Κλάδου Νηπιαγωγών του Υπουργείου Κοινωνικών Υπηρεσιών και αυξάνονται αι επί 4ω και 5ω βαθμώ θέσεις του αυτού Κλάδου κατά 79 και 113 αντιστοίχως, επί μειώσει ισαρίθμων θέσεων του εισαγωγικού βαθμού. 2.Ωσαύτως συνιστώνται 3 θέσεις επί 3ω βαθμώ και 15 θέσεις επί 4ω βαθμώ του Κλάδου Νηπιαγωγών του Π.Ι.Κ.Π.Α., επί μειώσει ισαρίθμων θέσεων του εισαγωγικού βαθμού. 3.Ο Κλάδος των Βρεφοκόμων του Π.Ι.Κ.Π.Α. μεταγυμνασιακών Σπουδών τριετούς ή διετούς φοιτήσεως, υπάγεται εις την Α΄ Κατηγορίαν και συνιστώνται δια του παρόντος εις τον Κλάδον τούτον 2 θέσεις επί 4ω βαθμώ και 5 θέσεις επί 5ω βαθμώ, επί μειώσει ισαρίθμων θέσεων του εισαγωγικού βαθμού. Άρθρ.2.-1.Δια Π.Δ/των εκδιδομένων προτάσει των Υπουργών Προεδρίας Κυβερνήσεως, Οικονομικών και Κοινωνικών Υπηρεσιών, δύναται, αναλόγως των υπηρεσιακών αναγκών, να αυξάνηται περαιτέρω ο αριθμός των θέσεων των κλάδων Νηπιαγωγών και Παιδαγωγικού του Υπουργείου Κοινωνικών Υπηρεσιών επί σκοπώ συστάσεως και τρίτης θέσεως παρ’ εκάστω Παιδικώ Σταθμώ και Κέντρω Παιδικής Μερίμνης. 2.Δια των αυτών Π.Δ/των ορίζεται ο αριθμός των επί 3ω, 4ω και 5ω βαθμώ θέσεων των Κλάδων Νηπιαγωγών και Παιδαγωγικού του Υπουργείου Κοινωνικών Υπηρεσιών, αναλόγως της σπουδαιότητος των ως άνω Ιδρυμάτων και της εξ αυτής επιβαλλομένης βαθμολογικής διαρθρώσεως των θέσεών των. Άρθρ.3.-Εις τους υπαλλήλους των Κλάδων Νηπιαγωγών του Υπουργείου Κοινωνικών Υπηρεσιών και Π.Ι.Κ.Π.Α. και του κλάδου Βρεφοκόμων Π.Ι.Κ.Π.Α. ως και Παιδαγωγικού του αυτού Υπουργείου καταβάλλονται τα πάσης φύσεως επιδόματα τα εκάστοτε χορηγούμενα εις τους εκπαιδευτικούς λειτουργούς της Δημοτικής Εκπαιδεύσεως του Υπουργείου Εθνικής Παιδείας και Θρησκευμάτων. Αι προβλεπόμεναι μέχρι τούδε 6 θέσεις επί βαθμώ 3ω του Κλάδου Παιδαγωγικού Α΄Κατηγορίας του Υπουργείου Κοινωνικών Υπηρεσιών καθίστανται θέσεις επί βαθμοίς 3ω-2ω. Άρθρ.4.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως.                                       (Αντί των σελ. 36,581 - 36,586) Σελ. 36,581(α) Τεύχος 662 Σελ. 47 Υπουργείο Κοινωνικών Υπηρεσιών 35.Α.α.55-58    35.Α.α.58 Υπουργείο Κοινωνικών Υπηρεσιών     